ai4bharat/Pralekha huggingface dataset:
पंतप्रधान कार्यालय
कृषी क्षेत्राला प्रोत्साहन देण्यासाठीच्या उपाययोजनांवर चर्चा करण्यासाठी पंतप्रधान नरेंद्र मोदी यांनी घेतली बैठक
नवी दिल्ली, 2 मे 2020
कृषी क्षेत्रात आवश्यक असलेल्या सुधारणा आणि या क्षेत्राशी संबधित समस्या व मुद्यांवर चर्चा करण्यासाठी पंतप्रधान नरेंद्र मोदी यांनी आज एक बैठक घेतली. या बैठकीत, कृषी विपणन, विपणनयोग्य अतिरिक्त मालाचे व्यवस्थापन, संस्थात्मक पतव्यवस्थेत शेतकऱ्यांना प्रवेश देणे आणि कायद्याच्या आधारे कृषी क्षेत्राला विविध बंधनांतून मुक्त करण्याचा प्रयत्न, या मुद्यांवर या बैठकित भर देण्यात आला.
सध्याच्या विपणन-व्यवस्थेत काही धोरणात्मक बदल तसेच, कृषीक्षेत्राच्या जलद विकासाच्या अनुषंगाने योग्य त्या सुधारणा आणणे, यावर या बैठकीत प्रामुख्याने चर्चा झाली. कृषीक्षेत्रात पायाभूत सुविधा अधिक मजबूत करण्यासाठी वाजवी दरात पतपुरवठा, PM-किसान योजनेच्या लाभार्थ्यांसाठी विशेष किसान क्रेडीट कार्ड मोहीम आणि शेतमालाच्या आंतर-राज्य आणि राज्यांतर्गत वाहतूक व विक्रीची व्यवस्था करणे जेणेकरुन शेतकऱ्यांच्या उत्पादनांना योग्य ती किंमत मिळेल. ई-नाम प्लॅटफॉर्म ई-कॉमस॑युक्त प्लॅटफॉर्म म्हणून विकसित करणे हा आजच्या बैठकीतील महत्वाचा विषय होता.
कृषी अर्थव्यवस्थेत, भांडवल आणि तंत्रज्ञान असे दोन्ही आणणाऱ्या शेतीच्या नव्या व्यवस्था सुरु होऊ शकतील, अशी सुविधा शेतकऱ्यांना देण्यासाठी काही एकसमान कायदेशीर आराखडा/तरतुदी करता येतील का?, यावरही या बैठकीत चर्चा झाली. पिकांमध्ये जैव-तंत्रज्ञानावर आधारित विकासाचे फायदे आणि तोटे तसेच शेतीसाठी लागणार खर्च कमी करुन उत्पादकता कशी वाढवता येईल, हा विषयही बैठकीच्या अजेंड्यावर होता. विशेषतः मॉडेल लँड लिजिंग ऍक्ट म्हणजेच, भूमी भाडेपट्टी कायद्यापुढील आव्हाने, आणि छोट्या तसेच अल्पभूधारक शेतकऱ्यांच्या हितांचे रक्षण कसे करता येईल, यावर सविस्तर चर्चा झाली. अत्यावश्यक वस्तू कायद्याच्या तरतुदीत सध्याच्या काळानुसार काय सुधारणा करता येतील, जेणेकरून कृषी उत्पादन पायाभूत सुविधा क्षेत्रात मोठ्या प्रमाणात खाजगी गुंतवणूक आकर्षित करता येईल आणि त्याचे सकारात्म्क परिणाम कमोडीटी डेरीव्हेटीव्ह मार्केट वर देखील कसे होतील, यावर विचार विनिमय झाला.
ब्रांड-इंडीया विकसित करणे, वस्तू निहाय मंडळे/परिषदा निर्माण करणे आणि कृषीसंकुल/ कंत्राटी शेती या सराव क्षेत्रात सरकारने हस्तक्षेप करुन कृषी व्यवसायाला चालना देणे आवश्यक आहे, असे मत या बैठकीत मांडण्यात आले.
कृषीक्षेत्रात तंत्रज्ञानाचा वापर हा अत्यंत महत्वाचा विषय असून त्यात आपल्या शेतकऱ्यांच्या कल्याणसाठी संपूर्ण पुरवठा साखळी खुली करण्याची क्षमता दडलेली आहे. त्यामुळेच तंत्रज्ञानाचा प्रसार आणि वापर अगदी तळागाळातील शेतकर्यांपर्यंत पोहचवावा, यावर पंतप्रधानांनी भर दिला. तसेच, या तंत्रज्ञानाच्या मदतीनेच जागतिक मूल्यसाखळीत शेतकरी अधिक स्पर्धात्मक सहभाग नोंदवू शकतील.
त्याशिवाय, FPO ची भूमिका अधिक बळकट करुन, कृषी अर्थव्यवस्था गतिमान केली जाईल, असा निर्णय घेण्यात आला. यामुळे कृषीव्यापार क्षेत्रात पारदर्शकता येईल, ज्याचा सर्वाधिक लाभ शेतकऱ्यांना मिळेल. बाजारपेठांचे नियमन करणारे सध्याच्या कायद्यात सुसंगत बदल करुन शेतकऱ्यांना त्यांच्या शेतमालासाठी उत्तम दर आणि निवडीचे स्वातंत्र्य कसे देता येईल, याच्या उपाययोजना करण्यावर या बैठकीत भर देण्यात आला.
B.Gokhale/R.Aghor/P.Kor
आरोग्य आणि कुटुंब कल्याण मंत्रालय
राज्ये तसेच केंद्रशासित प्रदेशांनी भारतीय वैद्यक संशोधन परिषदेशी विचारविनिमयाने आपापल्या राज्यात विशेष सिरो सर्वेक्षण करुन जिल्हा निहाय डेटा तयार करण्याची केंद्र सरकारची सूचना
सर्वेक्षणाचे निष्कर्ष कोविड-19 संबंधित सार्वजनिक आरोग्याची लक्ष्ये निर्धारित करण्यासाठी तसेच सार्वजनिक आरोग्यासंबंधित बाबी पारदर्शक आणि तथ्याधारित ठेवण्यासाठी मार्गदर्शक ठरतील
नवी दिल्ली, 28 जुलै 2021
केंद्र सरकारने सर्व राज्ये तसेच केंद्रशासित प्रदेशांना भारतीय वैद्यक संशोधन परिषदेबरोबर  विचारविनिमय करून आपापल्या राज्यात सिरो सर्वेक्षण करण्याचा सल्ला दिला आहे. अशा सर्वेक्षणाचा जिल्हा निहाय डेटा तयार करावा, जेणेकरून सार्वजनिक आरोग्यासंबंधी उपाय योजना निश्चित करण्यासाठी अशा प्रकारची स्थानिक माहिती महत्त्वपूर्ण ठरेल. केंद्रीय आरोग्य सचिवांनी सर्व राज्यांचे अतिरिक्त मुख्य सचिव किंवा मुख्य सचिव किंवा आरोग्य सचिव यांना एका पत्राद्वारे ही सूचना केली आहे.
भारतीय वैद्यकीय संशोधन परिषदेने केलेल्या चौथ्या राष्ट्रीय सिरो सर्वेक्षणाच्या निष्कर्षांचा संदर्भ देत केंद्रीय आरोग्य मंत्रालयाने राज्यांनी अशा प्रकारचा सर्वेक्षण अभ्यास परिषदेबरोबर  विचारविनिमय करून स्वतःच्या राज्यात करून घेण्याची सूचना केली आहे. भारतीय वैद्यक संशोधन परिषदेशी विचारविनिमय करून केलेल्या अशा अभ्यासादरम्यान प्रमाणित नियमावली पाळली जाईल तसेच अशा प्रकारच्या अभ्यासातून निघालेले निष्कर्ष संबंधित राज्यांमध्ये किंवा केंद्रशासित प्रदेशांमध्ये कोविड-19 संबंधित सार्वजनिक आरोग्याची लक्ष्ये निर्धारित करण्यासाठी तसेच सार्वजनिक आरोग्यासंबंधित बाबी पारदर्शक आणि तथ्याधारित ठेवण्यासाठी मार्गदर्शक ठरतील.
भारतीय वैद्यक संशोधन परिषदेने नुकताच भारतातील 70 जिल्ह्यांमध्ये अशाप्रकारचे राष्ट्रीय सिरो सर्वेक्षण करून घेतले आहे याकडे निर्देश केला आहे. या सर्वेक्षणातील निष्कर्ष पुढीलप्रमाणे राज्यनिहाय संसर्ग-व्याप्ती दर्शवतात.
भारतीय वैद्यक संशोधन परिषदेचे राष्ट्रीय सिरो सर्वेक्षण हे कोविड संसर्गाची राष्ट्रीय पातळीवरील व्याप्ती मापनाच्या दृष्टीने केले होते. त्यामुळे राष्ट्रीय सिरो सर्वेक्षणाच्या निष्कर्षात जिल्ह्यांतर्गत तसेच वेगवेगळ्या राज्यांमधील संसर्ग व्याप्तीचे वैविध्य पूर्णपणे ठळक दिसणार नाही.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 241
सुक्ष्म, लघु आणि मध्यम उदयोग मंत्रालय
खादी-ग्रामोद्योग ई-मार्केट पोर्टलचा विक्रीचा नवा उच्चांक, स्वदेशी उत्पादनांना मोठे पाठबळ
नवी दिल्ली, 27 फेब्रुवारी 2021
खादी आणि ग्रामोद्योग आयोगाने सुरु केलेल्या ऑनलाईन पोर्टलला ग्राहकांचा प्रचंड प्रतिसाद मिळतो आहे.याचा पुरावा म्हणजे, www.khadiindia.gov.in. हे पोर्टल सुरु झाल्यानंतर अवघ्या आठ महिन्यात, यावरून 1.12 कोटी रुपयांची उलाढाल झाली आहे.
सात जुलै 2020 साली खादी ई पोर्टल सुरु झाले, तेव्हापासून 10,000 पेक्षा जास्त ग्राहकांनी यावरून उत्पादने मागवलीत आणि 65,000 लोकांनी आजवर या पोर्टलला भेट दिली आहे. KVIC ने एक लाखांपेक्षा अधिक वस्तू ग्राहकांपर्यंत पोचवल्या आहेत. या काळात सरासरी ऑनलाईन विक्री प्रती व्यक्ती 11,000 एवढी असल्याचे नोंदले गेले असून खादी आणि इतर उत्पादनांची लोकप्रियता देशात सातत्याने वाढत असल्याचेच हे निदर्शक आहे.
खादी-ई पोर्टल-महत्वाची आकडेवारी 
|
|
खादी-ई पोर्टलची सुरुवात
|
|
7th July 2020
|
|
आठ महिन्यातील एकूण विक्री
|
|
Rs 1.12 crore
|
|
आठ महिन्यांत मिळालेल्या एकूण ऑर्डर्स
|
|
10,100
|
|
ई पोर्टलला भेट देणाऱ्यांची संख्या
|
|
65,000
|
|
प्रती ग्राहक-सरासरी विक्री
|
|
Rs 11,000
|
|
ऑर्डर नुसार पाठवण्यात आलेल्या उत्पादनांची संख्या
|
|
1,00,600
|
|
प्रति ऑर्डर-सरासरी उत्पादनांची संख्या
|
|
10
|
|
ऑनलाईन बाजारातील एकूण उत्पादनांची संख्या
|
|
800
|
|
सर्वोच्च व्यक्तिगत विक्री मूल्य
|
|
Rs 1.25 lakh
|
|
सर्वाधिक ऑर्डर्स गेल्या -
|
|
Maharashtra  Delhi 
UP 
|
|
ऑनलाईन वरील सर्वोत्तम विक्रीचे उत्पादन
|
|
Khadi Masks, honey, herbal soaps, grocery, spices, fabric, Agarbatti
केंद्रीय सूक्ष्म, लघु आणि मध्यम उद्योग मंत्री नितीन गडकरी यांनीही खादी-ग्रामोद्योग आयोगाच्या ई-कॉमर्स उपक्रमाचे कौतुक केले आहे. यामुळे खादी ग्रामोद्योगांना मोठे विक्री व्यासपीठ मिळाले, असे ते म्हणाले. या बाजारपेठेची वर्षिक उलाढाल 200 कोटीं पर्यंत पोहचेल, अशा शुभेच्छा त्यांनी दिल्या.
KVIC ने एकही रुपया खर्च न करता हे ऑनलाईन विक्री पोर्टल सुरु केले होते अतिशय सुटसुटीत अशा या पोर्टलवर उत्पादनांची संपूर्ण आणि योग्य माहिती, विनासायास वस्तू घरी मिळण्याची व्यवस्था यामुळे या पोर्टलला लोकांचा लगेच प्रतिसाद मिळाला.
KVIC चे अध्यक्ष विनय कुमार सक्सेना यांनी सांगितले की खादी ई-पोर्टल चालवण्याचा सर्व खर्च KVIC करते. मात्र,ई कॉमर्स साईटवरच्या सगळ्या उत्पादनांची जबाबदारी त्या त्या विक्रेत्याची असते यामुळे पैशांची बचत होते. आज लाखो कारागीर, खादी उत्पादक या पोर्टलचा भाग असून या उपक्रमाशी जोडले गेले आहेत, असे त्यांनी सांगितले.
खादी ऑनलाईन विक्री कोविड काळात केवळ मास्कविक्रीपासून सुरु झाली होती, मात्र आता एक मोठे ई-पोर्टल विकसित करण्यात आले असून त्यावर सुमारे 800 उत्पादने आहेत. यात कपड्यांपासून ते खाद्यपदार्थ, सौंदर्यप्रसाधने, अशा विविध उत्पादनांचा समावेश आहे.
त्याशिवाय, खादी पादत्राणे, खादी नैसर्गिक पेंट आणि वारसा वस्तू असलेले मोन्पा हँडमेड पेपर अशा वैशिष्ट्यपूर्ण वस्तूही या पोर्टलवर आहेत.
KVIC ला 31 राज्ये आणि केंद्रशासित प्रदेशातून मालाच्या ऑर्डर्स मिळाल्या आहेत.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 399
गृह मंत्रालय
केंद्रीय गृह मंत्री अमित शहा यांच्याकडून स्वातंत्र्य दिनाच्या शुभेच्छा
या स्वातंत्र्यदिनी पंतप्रधान नरेंद्र मोदी यांचे आत्मनिर्भर भारताचे स्वप्न पूर्ण करण्यासाठी कटिबद्ध होण्याचे आणि जास्तीत जास्त मेक इन इंडिया उत्पादनांचा उपयोग करत भारताला नव्या शिखरावर नेण्यासाठी योगदान देण्याचे केले आवाहन
केंद्रीय गृह मंत्री अमित शहा यांनी स्वातंत्र्य दिनानिमित्त शुभेच्छा दिल्या आहेत.74व्या स्वातंत्र्य दिनी त्यांनी नवी दिल्लीतल्या आपल्या निवासस्थानी राष्ट्र ध्वज फडकवला.
आपला पराक्रम आणि बलिदानाने देशालास्वातंत्र्य प्राप्त करून देणाऱ्या थोर स्वातंत्र्यसेनांनीना कोटी कोटी प्रणाम त्याचबरोबर स्वातंत्र्यानंतर देशाची एकता, अखंडता आणि सुरक्षेसाठी आपले सर्वस्व अर्पण करणाऱ्या वीरांनाही नमन करत असल्याचे त्यांनी आपल्या संदेशात म्हटले आहे.
ज्या स्वतंत्र, बलवान आणि स्वयंपूर्ण भारताचे स्वप्न आपल्या स्वातंत्र्य सैनिकांनी पाहिले होते, पंतप्रधान नरेंद्र मोदी ते साकारत आहेत. एकीकडे मोदी सरकारने, गरीब, वंचित वर्गाला घर,वीज,आरोग्य विमा यासारख्या सुविधा पुरवल्याआहेत तरदुसरीकडे भारतालाएक मजबूत राष्ट्र बनवले आहे.
या स्वातंत्र्य दिनी पंतप्रधान नरेंद्र मोदी यांचे आत्मनिर्भर भारताचे स्वप्न पूर्ण करण्यासाठी कटिबद्ध होऊ याआणिजास्तीत जास्त मेक इन इंडिया उत्पादनांचाउपयोग करत भारताला नव्या शिखरावर नेण्यासाठी योगदान देऊ या, असेआवाहन त्यांनी देशवासियांना केले आहे.
M.Iyangar/N.Chitale/P.Kor
परराष्ट्र व्यवहार मंत्रालय
कलाकारांची कमाई सुरू व्हावी या साठी आय. सी. सी. आर. चे ' कला विश्व' !
मुंबई, 16 जुलै 2021
भारतीय सांस्कृतिक सम्बन्ध परिषद किंवा आय. सी. सी. आर. या संस्थेचे काम मुख्यतः परदेशात भारतीय संस्कृतिची ओळख करून देण्याचे भारतात शिक्षणासाठी येणाऱ्या परदेशी विद्यार्थ्यांनाही भारतीय संस्कृती नीट समजून घेता यावी या साठीही आय. सी. सी. आर. प्रयत्न करीत असते. भारतातीलच परदेशी विद्यार्थ्यांसाठीच्या मासिक सांस्कृतिक कार्यक्रमांबाबतच्या तरतूदीचा लाभ घेऊन आता भारतीय सांस्कृतिक संबंध परिषद महाराष्ट्रासह देशांतील अनेक राज्यांमधून भटक्या विमुक्त समाजासह अन्य उपेक्षित वर्गांमधील विखुरलेल्या कलाकारांना एक व्यासपीठ उपलब्ध करून देत आहे. कला विश्व या नावाने सुरू होत असलेल्या या कार्यक्रम मालिकेचे उद्घाटन परिषदेचे अध्यक्ष डॉ. विनय सहस्रबुद्धे यांच्या उपस्थितीत रविवारी बी. के. सी. परिसरातील विदेश भवनात होत आहे. कणकवलीला राहणारे आणि 'दशावतार' हा पारंपरिक कला प्रकार सादर करणारे ओमप्रकाश चव्हाण यांच्या कार्यक्रमाने या नव्या उपक्रमाची सुरूवात होत आहे. रविवार दि. 18 रोजी दुपारी हा कार्यक्रम प्रत्यक्ष आणि व्हर्च्यूअल अशा संमिश्र माध्यमातून सादर केला जाणार आहे.
आय. सी. सी. आर. च्या पुणे केंद्रातर्फे याच मालिके अंतर्गत पारंपारिक भारूड सादर करणारे कलाकार लक्ष्मण महाराज राजगुरू तसेच 'वाघ्या मुरळी कलावंत श्रीकांत शिवाजी रेणके यांची प्रस्तुतिकरणे होणार आहेत. या संपूर्ण कार्यक्रम मालिकेचा उद्देश विदेशी विद्यार्थ्यांमध्ये भारतीय संस्कृती बद्दलची जाण विकसित करण्याचा असल्याने प्रत्येक कार्यक्रमाचे इंग्रजी समालोचनही त्या सोबत असणार आहे. या कार्यक्रमांचा आय. सी. सी. आर. च्या विभिन्न प्रादेशिक केंद्रांच्या फेसबुक पेज वरून रसिकांना आस्वाद घेता येईल!
MC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
कार्मिक, सार्वजनिक तक्रार आणि निवृत्ती वेतन मंत्रालय
राज्यमंत्री डॉ. जितेंद्र सिंग उद्या अखिल भारतीय पेन्शन अदालतचे उदघाटन करणार आणि अनुभव पुरस्कार प्रदान करणार
निवृत्त होणारे 600 केंद्रीय कर्मचारी निवृत्ती-पूर्व समुपदेशन कार्यशाळेत सहभागी होणार
केंद्रीय ईशान्य क्षेत्र विकास राज्यमंत्री, पंतप्रधान कार्यालय, कार्मिक, सार्वजनिक तक्रार आणि निवृत्तीवेतन, अणुऊर्जा आणि अंतराळ राज्यमंत्री डॉ. जितेंद्र सिंग उद्या अखिल भारतीय पेन्शन अदालतचे उदघाटन करणार आहेत.
निवृत्तीवेतन आणि निवृत्तिवेतनधारक कल्याण विभागाने या पेन्शन अदालतचे आयोजन केले असून केंद्र सरकारच्या निवृत्तिवेतनधारकांना समर्पित सुशासनाचा एक भाग म्हणून सरकारने हा मोठा कार्यक्रम हाती घेतला आहे. हा एक वेगळा प्रयत्न असून एकाच दिवशी केंद्र सरकारच्या सर्व मंत्रालयांकडून पेन्शन अदालतींचे आयोजन केले जाते आणि तक्रारींचे ताबडतोब निवारण केले जाते.
निवृत्तिवेतनधारकाशी संबंधित प्रकरणात संबंधित विभाग, लेखा अधिकारी, संबंधित बँक आणि निवृत्तिवेतनधारक किंवा त्याचा प्रतिनिधी नियमांच्या चौकटीत राहून तक्रारींवर तोडगा काढतात. त्वरित तक्रारी निकाली काढण्याची ही क्रांतिकारी पद्धती आहे.
देशभरात एकाच दिवशी हजारो निवृत्तिवेतनधारकांच्या समस्या यामुळे सुटतील अशी आशा आहे. केंद्रीय मंत्रालयांबरोबरच महालेखापालाची कार्यालये देखील देशातील सर्व राज्यांमध्ये अखिल भारतीय सेवा अधिकाऱ्यांच्या निवृत्तिवेतनाशी संबंधित समस्या स्वतंत्रपणे सोडवणार आहेत.
याव्यतिरिक्त, पुढील सहा महिन्यात निवृत्त होणाऱ्या केंद्र सरकारी कर्मचाऱ्यांसाठी निवृत्ती-पूर्व समुपदेशन कार्यशाळेचे आयोजन देखील करण्यात आले आहे. निवृत्त होणारे 600 केंद्रीय कर्मचारी या कार्यशाळेत सहभागी होणार असून यातील बरेच जण केंद्रीय सशस्त्र पोलीस दलातील असतील.
या कार्यशाळेचा उद्देश निवृत्तीनंतरच्या लाभाच्या पात्रतेबद्दल जागरुकता निर्माण करणे तसेच सेवानिवृत्तीनंतर वैद्यकीय सुविधा आणि ऐच्छिक उपक्रमांमध्ये सहभागी होण्याबाबत माहिती देणे हा आहे.
अनुभव पोर्टलसाठी कर्मचाऱ्यांनी दिलेले योगदान लक्षात घेऊन डॉ. जितेंद्र सिंग यांच्या हस्ते यावेळी अनुभव पुरस्कार-2018 प्रदान केले जातील. 2015 मध्ये पंतप्रधान नरेंद्र मोदी यांनी ही अनुभव योजना सुरु केली होती. निवृत्त कर्मचाऱ्यांना सरकारी सेवेत आलेले अनुभव सांगण्यासाठी प्रोत्साहित करणे आणि भावी पिढीतील सरकारी अधिकाऱ्यांना या अनुभवातून मदत मिळावी याउद्देशाने हे पोर्टल सुरु करण्यात आले. आतापर्यंत 91 विभागातील 5 हजारांहून अधिक सरकारी कर्मचाऱ्यांनी आपले अनुभव नोंदवले आहेत.
संरक्षण मंत्रालय
भारतीय जहाजांची दुबईच्या राशीद बंदराला भेट 
भारतीय नौदलाच्या आघाडीच्या युद्धनौका आयएनएस विशाखापट्टणम आणि आयएनएस त्रिकंद, 08 ते 11 ऑगस्ट 2023 दरम्यान दुबईच्या राशीद बंदराच्या दौऱ्यावर आहेत. नौदलाच्या पश्चिम ताफ्याचे प्रमुख, ध्वज अधिकारी रिअर अॅडमिरल विनीत मॅकार्टी यांच्या नेतृत्वाखाली हा दौरा होत आहे. आयएनएस विशाखापट्टणमची धुरा कॅप्टन अशोक राव तर आयएनएस त्रिकंदची धुरा कॅप्टन प्रमोद जी थॉमस सांभाळत आहेत.
या भेटीदरम्यान, दोन्ही देशांचे नौदल दल सागरी कार्यान्वयना संबंधित विविध घटकांवर व्यावसायिक संवाद साधतील. दोन्ही नौदलांमधील सहकार्य वाढवणे आणि संबंध मजबूत करण्याच्या उद्देशाने सर्वोत्तम पद्धतीही सामायिक करतील. युएई नौदलासोबत 'झायेद तलवार' हा द्विपक्षीय युद्धाभ्यास देखील नियोजित आहे. यामुळे दोन्ही नौदलांमधील परस्पर कार्यक्षमता आणि समन्वय वाढेल. या भेटीमुळे उभय नौदलांमधील सागरी भागीदारी आणखी वाढेल आणि या प्रदेशातील सुरक्षा आव्हानांची परस्पर समजही वाढेल.
माहिती आणि प्रसारण मंत्रालय
केंद्रीय मंत्री अनुराग ठाकूर यांनी कांगडा केंद्रीय सहकारी बँकेच्या अभूतपूर्व विकासाबद्दल केले अभिनंदन
कर्मचाऱ्यांच्या समर्पणामुळे 3000 कोटी रुपयांची वाढ : अनुराग ठाकूर
"सहकारातून समृद्धी", या पंतप्रधान नरेंद्र मोदी यांच्या दूरदृष्टीचे ठाकूर यांनी केले स्मरण
नवी दिल्ली, 11 ऑगस्ट 2022
कांगडा केन्द्रीय सहकारी बँकेने  अभूतपूर्व झेप घेतल्याबद्दल केंद्रीय माहिती आणि प्रसारण मंत्री अनुराग ठाकूर यांनी आज अभिनंदन केले. अवघ्या चार वर्षांपूर्वी सुमारे 46 कोटी रुपयांचा तोटा सहन करणाऱ्या बँकेला 2021-22 या आर्थिक वर्षात 87 कोटी रुपयांचा नफा झाला आहे. बँकेला मिळालेला हा आतापर्यंतचा सर्वाधिक नफा असल्याबद्दल ठाकूर यांनी आनंद व्यक्त केला.
सरकार, सहकाराची शक्ती आणि ‘स्वातंत्र्याचा अमृतकाळ ’ यांची सांगड घालण्याचा प्रयत्न करत असल्याच्या पंतप्रधान नरेंद्र मोदी यांच्या दूरदृष्टीचा ठाकूर यांनी पुनरुच्चार केला. सहकारी संस्था बाजारपेठेत स्पर्धात्मक व्हाव्यात आणि त्यांना समान संधी मिळावी यासाठी सरकार प्रयत्नशील आहे. सहकारी संस्थांवरील करात कपात करणे ही त्या ध्येयाकडे वाटचाल आहे, असे पंतप्रधानांनी स्पष्टपणे सांगितले आहे. बँकेच्या उल्लेखनीय कामगिरीमुळे "सहकारिता से समृद्धी"  हे ब्रीदवाक्य पुढे येईल असे ते म्हणाले.
गेल्या चार वर्षांत बँकेच्या वाढीचा उल्लेख करत बँकेने विविध सामाजिक सुरक्षा योजनांतर्गत ग्राहकांच्या नोंदणीत लक्षणीय वाढ केली आहे असे ठाकूर यांनी सांगितले. बँकेच्या सर्व 1,400 कर्मचार्यांचे त्यांनी अभिनंदन केले. या कर्मचाऱ्यांनी बँकेच्या 17 लाखांहून अधिक ग्राहकांना समर्पित सेवा दिल्यामुळे गेल्या चार वर्षांत बँकेची 3000 कोटी रुपयांपेक्षा जास्त वाढ झाली आहे.
कांगडा केन्द्रीय सहकारी बँकेबद्दल 
केसीसीबीला 1920 मध्ये नोंदणी प्रमाणपत्र जारी करण्यात आले आणि त्याच वर्षी मार्चमध्ये त्यांनी काम सुरू केले. धर्मशाला येथील मुख्य कार्यालयासह बँकेच्या सध्या 26 शाखा आहेत. गेल्या चार वर्षांत बँकेने विविध निर्देशांकांमध्ये प्रचंड वाढ केली आहे. बँकेच्या गुंतवणुकीत 2324 कोटी रुपयांची वाढ झाली आहे, तर राखीव निधी 26 कोटींनी वाढला आहे. 31 मार्च 2018 रोजी असलेल्या 4.55 कोटी रुपयांच्या तुलनेत 31 मार्च 2022 रोजी संपलेल्या आर्थिक वर्षात निव्वळ नफा वाढून 87.53 कोटी रुपये झाला आहे.
S.Kulkarni/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
गृह मंत्रालय
केंद्रीय गृह आणि सहकार मंत्री अमित शहा यांनी आज लोकनायक जयप्रकाश नारायण यांच्या जयंतीनिमित्त त्यांच्या पुतळ्याचे अनावरण केले आणि बिहारमधील सीताब दियारा येथे जाहीर सभेलाही संबोधित केले
नवी दिल्ली, 11 ऑक्टोबर 2022
केंद्रीय गृह आणि सहकार मंत्री अमित शहा यांनी लोकनायक जयप्रकाश नारायण यांच्या जयंतीनिमित्त बिहारमधील त्यांच्या जन्मस्थानी सिताब दियारा येथे त्यांच्या पुतळ्याचे अनावरण केले आणि जाहीर सभेला संबोधित केले. उत्तर प्रदेशचे मुख्यमंत्री योगी आदित्यनाथ, केंद्रीय ग्राहक व्यवहार, अन्न आणि सार्वजनिक वितरण आणि पर्यावरण, वन आणि हवामान बदल मंत्रालयाचे राज्यमंत्री अश्विन चौबे आणि गृह राज्यमंत्री नित्यानंद राय यांच्यासह अनेक मान्यवर यावेळी उपस्थित होते.
आपल्या भाषणात अमित शाह म्हणाले की, पंतप्रधान नरेंद्र मोदी यांनी केंद्रीय मंत्रिमंडळात प्रस्ताव आणून जयप्रकाश नारायण यांचा पुतळा उभारण्याची शपथ घेतली होती आणि आज जयप्रकाश यांच्या 121 व्या जयंतीदिनी ती पूर्ण झाली आहे. शाह म्हणाले की, जयप्रकाश नारायण यांचे जीवन अनेक वैशिष्ट्यांनी परिपूर्ण होते. जयप्रकाश यांनी स्वातंत्र्यासाठी केवळ चळवळीच्या मार्गाने लढा दिला नाही तर महात्मा गांधींनी दाखवलेला मार्ग देखील अवलंबला. स्वातंत्र्यानंतर जेव्हा सत्ता हाती घेण्याची वेळ आली तेव्हा जयप्रकाश संन्याशाप्रमाणे विनोबा भावे यांच्यासह सर्वोदय चळवळीत सामील झाले. जयप्रकाश नारायण यांनी त्यांचे संपूर्ण आयुष्य भूमिहीन, गरीब, दलित आणि मागास लोकांप्रति समर्पित केले. केंद्रीय गृहमंत्री म्हणाले की, जयप्रकाश यांनी समाजवाद, सर्वोदय आणि जातिहीन समाजाच्या निर्मितीसाठी अनेक नवीन प्रस्ताव दिले. मात्र 1970 च्या दशकात भ्रष्टाचार आणि भ्रष्ट सरकारने लादलेल्या आणीबाणी विरोधातील चळवळ हे त्यांनी देशासाठी दिलेले सर्वात मोठे योगदान होते.
शाह म्हणाले की, आज त्यांच्या जन्मस्थानी जेपींच्या तत्त्वांसाठी एक भव्य स्मारक उभारण्यात आले आहे. जेपींच्या विचारांपासून प्रेरणा घेऊन भावी पिढी देशाच्या विकासाला नवी गती देऊ शकेल, या उद्देशाने येथे स्मारकाबरोबरच संशोधन केंद्र उभारण्याचा निर्णयही नरेंद्र मोदी यांनी घेतल्याचे ते म्हणाले. येथे संशोधन आणि विकास केंद्राच्या स्थापनेनंतर , विद्यार्थ्यांना जेपींची तत्त्वे आणि त्यांनी ग्रामीण विकासासाठी केलेले कार्य यावर संशोधन करता येईल. अमित शहा म्हणाले की जयप्रकाश यांनी सहकार, ग्राम उन्नती आणि सर्वोदयाच्या कार्यातून मोठे योगदान दिले आहे आणि आज त्यांच्या जयंतीदिनी हे राष्ट्र जयप्रकाश नारायण यांचे स्मरण करत आहे.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 170
वाणिज्य आणि उदयोग मंत्रालय
सहाव्या आरसीईपी मंत्रीस्तरीय बैठकीची सिंगापूर येथे सुरुवात
नवी दिल्ली, 30 ऑगस्ट 2018
सहाव्या आरसीईपी म्हणजेच प्रादेशिक सर्वसमावेशक वित्तीय परिषदेच्या आजपासून सिंगापूर येथे सुरु झालेल्या मंत्रीस्तरीय बैठकीत भारताचे प्रतिनिधी म्हणून केंद्रीय वाणिज्य, उद्योग आणि नागरी हवाई वाहतूक मंत्री सुरेश प्रभू उपस्थित आहेत.
या बैठकीत 10 आसियान देश आणि आसियान एफपीएचे सहा सदस्य देश सहभागी झाले आहेत. या दोन दिवसीय बैठकीत सदस्य राष्ट्रांमध्ये दर्जेदार, समतोल आणि सर्वसमावेशक चर्चा होणे अपेक्षित आहे. आरसीईपीच्या व्यापार वाटाघाटी समितीला मंत्र्यांचे मार्गदर्शन लाभेल.
या बैठकीनंतर सुरेश प्रभू पूर्व आशिया वित्तीय मंत्र्यांच्या सहाव्या बैठकीतही सहभागी होणार आहेत. या बैठकीत 10 आसियान राष्ट्र आणि आसियानचे 8 संवाद भागीदार देश ज्यात भारत, चीन, अमेरिका, रशिया, जपान, दक्षिण कोरिया आणि न्यूझीलंड यांचा समावेश आहे. त्या सर्व देशांचे प्रतिनिधी सहभागी होतील. जागतिक वित्तीय स्थिती आणि नियमांवर आधारित बहुराष्ट्रीय व्यापार व्यवस्था व त्याचे जागतिक अर्थव्यवस्थेचे स्थैर्य आणि कार्यक्षमतेत महत्व या विषयावर मंत्र्यांमध्ये चर्चा होईल.
यानंतर 15 सप्टेंबरला भारत आणि आसियान वित्तीय मंत्र्यांची बैठक होणार आहे. या बैठकीतही भारत आणि आसियान देशादरम्यान व्यापार आणि वित्तीय संबंधांचा आढावा घेतला जाईल. भारत-आसियान मुक्त व्यापार कराराच्या आढावा बैठकीचा मुद्दा सुरेश प्रभू या बैठकीत प्राधान्याने उपस्थित करणार आहेत.
सध्याच्या जागतिक अर्थव्यवस्थेत आसियान देश महत्वाची बाजारपेठ असून भारतासाठी या देशांतून व्यापार आणि गुंतवणुकीच्या मोठ्या संधी आहेत. गेल्या वर्षी आसियान देश आणि भारतात 81.33 अब्ज डॉलर्सचा व्यापार झाला असून हा समूह भारताचा दुसऱ्या क्रमांकाचा व्यापारी भागीदार ठरला आहे.
M.Chopade/R.Aghor/P.Malandkar
(Visitor Counter : 45
पंतप्रधान कार्यालय
जी 20 शिखर परिषदेच्या समारोप समारंभात पंतप्रधानांचे निवेदन
मित्रांनो,
Troika भावनेवर आमचा पूर्ण विश्वास आहे.
ब्राझीलला आम्ही पूर्ण सहकार्य करू आणि आम्हाला विश्वास आहे की त्यांच्या नेतृत्वाखाली जी -20 आपली सामायिक उद्दिष्टे पुढे नेईल.
मी ब्राझीलचे राष्ट्रपती आणि माझे मित्र लूला-डी-सिल्वा यांना हार्दिक शुभेच्छा देतो.
आणि मी त्यांच्याकडे अध्यक्षपदाची निर्णयहतोडी सोपवतो.
मी राष्ट्रपति लूला यांना याप्रसंगी आपले विचार व्यक्त करण्यासाठी आमंत्रित करतो.
महामहीम,
जसे आपण सर्व जाणता, भारताकडे नोव्हेंबर पर्यंत जी -20 अध्यक्षतेची जबाबदारी आहे. अजून अडीच महिने शिल्लक आहेत.
या दोन दिवसांमध्ये तुम्ही सर्वांनी आपली मते इथे मांडली , सूचना केल्या, बरेच प्रस्ताव मांडले आहेत.
ज्या सूचना आल्या आहेत त्या पुन्हा एकदा तपासून त्यांच्या प्रगतीत पुन्हा गती कशी आणता येईल यासाठी प्रयत्न करणे ही आता आमची जबाबदारी आहे. .
आपण नोव्हेंबर अखेर जी -20 शिखर परिषदेचे दूरदृश्य प्रणालीद्वारे आणखी एक सत्र ठेवावे असा माझा प्रस्ताव आहे.
त्या सत्रात आपण या शिखर परिषदेदरम्यान मांडलेल्या मुद्द्यांचा आढावा घेऊ शकतो.
या सगळ्याची माहिती आमची टीम तुम्हा सर्वांसमोर सामायिक करेल.
तुम्ही सर्वजण यात सहभागी व्हाल अशी मी आशा करतो.
महामहीम,
याचबरोबर, मी ही जी -20 शिखर परिषद संपल्याची घोषणा करतो.
एक पृथ्वी, एक कुटुंब, एक भविष्यचा मार्ग सुखद असेल.
स्वस्ति अस्तु विश्वस्य!
म्हणजे संपूर्ण जगात आशाआणि शांतता नांदो.
140 कोटी भारतीयांच्या या मंगलमय शुभेच्छांसह तुम्हा सर्वांचे खूप-खूप आभार.
दूरसंचार आणि माहिती तंत्रज्ञान मंत्रालय
31 डिसेंबर रोजी मुंबई येथे पेन्शन अदालतचे आयोजन
मुंबई, 24 डिसेंबर 2020
पेंशन आणि पेंशनभोगी कल्याण विभाग आणि डाक निदेशालयाचे पेंशन विभागाचे पत्र संख्या 100-01/ 2019- पीईएन, दिनांक 10-11-2020 आणि 17-12-2020 मधे दिल्या गेलेल्या दिशानिर्देशानुसार प्रत्येक मंत्रालय / विभाग / संगठन / क्षेत्रीय यूनिट द्वारे देशभर पेंशन अदालत आयोजित करण्याचा निर्णय घेतला गेला आहे.
मुख्य पोस्टमास्टर जनरल, महाराष्ट्र सर्कल, मुंबई द्वारे शुक्रवार 31 डिसेंबर 2020 ला 11 वाजता मुख्य पोस्टमास्टर जनरल यांचे कार्यालय, महाराष्ट्र सर्कल, दूसरा माळा, जीपीओ भवन, मुंबई–400 001 येथे डाक विभागाच्या निवृत्तिवेतनधारक / परिवार निवृत्तिवेतनधारकांसाठी डाक पेंशन अदालतचे आयोजन केले जाईल.
निवृत्तिवेतनधारक खाली दिलेल्या प्रपत्रात आपल्या तक्रारी वरिष्ठ लेखा अधिकारी, मुख्य पोस्टमास्टर जनरल यांचे कार्यालय, महाराष्ट्र सर्कल, दूसरा माळा, जीपीओ भवन, मुंबई–400 001 यांना 28 डिसेंबर 2020ला किंवा त्या आधी पाठवू शकतात । 28 डिसेंबर 2020, नंतर प्राप्त झालेल्या पत्रांचा पेंशन अदालत मधे विचार केला जाणार नाही.
डाक पेंशन अदालतच्या अर्जासाठी येथे क्लिक कराM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 64
नागरी उड्डाण मंत्रालय
भारताच्या वंदे भारत मोहिमेने 6 कोटी 75 लाख लोकांना आणले मायदेशी परत
नवी दिल्ली, 21 मार्च 2021
कोविड-19 महामारीदरम्यान भारताने केलेल्या सुटका कार्यक्रमाद्वारे आतापर्यंत परदेशातील 6 कोटी 75 लाख लोकांना मायदेशी परत आणले.
नागरी उड्डाण मंत्री श्री. हरदीप सिंह पुरी यांनी केलेल्या ट्विटरमधे म्हटले आहे,की परदेशातील 6 कोटी 75 लाख लोकांना आतापर्यंत परत मायदेशी आणले असून, ही संख्या सतत वाढतच आहे. ते म्हणाले, की ही फक्त जगभरात अडकलेल्या आणि त्रासात सापडलेल्या नागरिकांना आणण्यासाठी सुरू केलेली मोहीम नसून ती आशा आणि आनंदाची मोहीम आहे ज्यायोगे लोकांना समजले की त्यांना संकटकाळी मागे /एकटे टाकले जाणार नाही.
दिनांक 7 मे 2020 पासून भारताने परदेशात अडकलेल्या नागरिकांच्या सुटकेसाठी या जगातल्या सर्वात मोठ्या मोहीमेला आरंभ केला.
आरंभीच्या काळात एअर इंडिया आणि त्याची सहकारी एअर इंडिया एक्स्प्रेस यांनी या कार्यात महत्त्वाची भूमिका बजावली. त्यानंतर इतर विमान कंपन्यांना ही या मोहिमेत सहभागी करून घेण्यात आले.
हवाई सुटकेबरोबरच नौदलाच्या जहाजांचा देखील भारतीय नागरिकांना मायदेशी परत आणण्यात उपयोग केला गेला.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108